Subject: Narva linn, Kreenholmi tn 54a maa-ala DP kehtestamisest
From: "Tatjana Nikolajenkova" <[email-masked]>
To: "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, "KM Info" <[email-masked]>, "[email-masked]" <[email-masked]>, "[email-masked]" <[email-masked]>, "Eerik Kask | K-Projekt" <[email-masked]>, Viljar Jänes<[email-masked]>, "[email-masked]" <[email-masked]>
Date: Thu, 03 Jul 2025 13:05:22 +0200

Tere

Narva Linnavalitsuse Arhitektuuri- ja Linnaplaneerimise Amet teatab Kreenholmi tn 54a maa-ala detailplaneeringu kehtestamisest Narva Linnavolikogu 19.06.2025 otsusega nr 43 (leitav manusest). Planeeringu maa-ala asub Narva linnas Kreenholmi linnaosas ja selle pindala on ca 1,5 ha. Detailplaneering algatati Kaarsilla Kinnisvara OÜ (registrikood 10081732) ettepanekul.

Kreenholmi tn 54a maa-ala detailplaneeringu koostamise eesmärk on krundile ehitusõiguse määramine ärihoone ja selle juurde kuuluva taristu ehitamiseks. Kreenholmi tn 54a krundi (katastritunnus 51105:003:0211, pindala 11 888 m², katastriüksuse sihtotstarve - ärimaa 100%) maksimaalne lubatud täisehitusprotsent on 42,5%. Kahekorruselise varikatusega kaubanduskeskuse ehitusalune pindala on kuni 5055 m² ja hoone suurim lubatud kõrgus on kuni 15 m. Planeeritud haljastuse osakaal on 10%. Kreenholmi tn 54a krundile on kavandatud uus juurdepääs Kreenholmi tänavalt.

Kehtiva Narva linna üldplaneeringu järgi on antud ala maakasutuse juhtotstarbeks ärimaa. Kreenholmi tn 54a maa-ala detailplaneering ei too kaasa muudatust kehtiva üldplaneeringu maakasutuse juhtotstarbe osas. Samuti on detailplaneering kehtiva üldplaneeringuga kooskõlas muude üldplaneeringuga määratavate teemadega. Seega on tegemist üldplaneeringu kohase detailplaneeringuga, nagu detailplaneeringu algatamisel oli eeldatud.

Detailplaneeringu realiseerumisel avaldub positiivne sotsiaal-majanduslik mõju uute investeeringute näol: uue ärihoone rajamine loob töökohti nii ehitusperioodil kui ka pärast hoone valmimist (nt kaubandus-, teenindus- ja kontoritöö). Planeering toob kaasa taristu parendamise või uute ühenduste rajamise, mis võib soodustada edasist arengut piirkonnas. Kreenholmi piirkond on ajaloolise taustaga ning oluline on hoone arhitektuurne sobivus olemasoleva linnaruumi ja miljööga. Hästi läbimõeldud ja kvaliteetne arhitektuur võib tõsta piirkonna identiteeti ja visuaalset atraktiivsust. Planeeringu elluviimisega kaasnevad mõjud valdavalt positiivsed, eeldusel et ehitustegevus toimub kooskõlas kehtivate õigusaktidega ja keskkonna ning kultuuripärandi kaitse on tagatud.

 

Lugupidamisega

Tatjana Nikolajenkova

planeeringute spetsialist

Narva Linnavalitsus

Arhitektuuri- ja Linnaplaneerimise Amet

www.narva.ee <http://www.narva.ee/> 

www.visitnarva.ee <http://www.visitnarva.ee/> 

Peetri plats 5, Narva 20308

Tel: +372 5837 3585

[email-masked] <mailto:[email-masked]>